15 കാരിയെ വിവാഹ വാഗ്ദാനം നല്കി പലയിടങ്ങളില് കൊണ്ടുപോയി പീഡിപ്പിച്ചു 29 കാരന് അറസ്റ്റില് കൊല്ലം: പതിനഞ്ചുകാരിയായ പെണ്കുട്ടിയെ തട്ടിക്കൊണ്ടുപോയി പീഡിപ്പിച്ച കേസില് പ്രതി അറസ്റ്റില്. മയ്യനാട് കൂട്ടിക്കട രത്ന വിഹാറില് ആര്. രാഹുല് 29 ആണ് പൊലീസ് പിടിയിലായത്. നഗരത്തിലെ സ്വകാര്യ സ്കൂളില് പഠിക്കുന്ന വിദ്യാര്ഥിനിയെയാണ് ഇയാള് വിവാഹ വാഗ്ദാനം നല്കി പലയിടങ്ങളില് കൊണ്ടുപോയി പീഡിപ്പിച്ചത്. പെണ്കുട്ടിയുടെ സ്വഭാവത്തിലുണ്ടായ മാറ്റങ്ങള് ശ്രദ്ധയില്പെട്ട മാതാവ് നടത്തിയ നിരീക്ഷണത്തിലാണ് പീഡനവിവരം അറിയുന്നത്. തുടര്ന്ന് മാതാവ് പെണ്കുട്ടിയോടൊപ്പം പൊലീസ് സ്റ്റേഷനിലെത്തി പരാതിപ്പെടുകയായിരുന്നു. ഈസ്റ്റ് പൊലീസ് സ്റ്റേഷന് ഇന്സ്പെക്ടര് ആര്. രതീഷ്, സബ് ഇന്സ്പെക്ടര് ആര്. രതീഷ്കുമാര്, ജി.എസ്.ഐ രാജ്മോഹന്, സി.പി.ഒമാരായ രാജഗോപാല്, രഞ്ജിത്, ദീപ്തി എന്നിവരാണ് പ്രതിയെ അറസ്റ്റ് ചെയ്തത്. ലോകം മുഴുവന് കോവിഡ് ഭീഷണിയില് കഴിയുന്ന ഈ കാലത്ത്, എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹ്യ അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് ടൈംസ്കേരള അഭ്യര്ത്ഥിക്കുന്നു. ഇതൊരു യുദ്ധമാണെന്നും വിജയം മാത്രമാണ് നമ്മുടെ ലക്ഷ്യമെന്നതും മറക്കാതിരിക്കുക,